16. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 58399/6185 της 26 Οκτ./13 Νοεμ.  1951 Περί της νυκτερινής ή Κυριακής εργασίας του Προσωπικού των Κέντρων διασκεδάσεως κλπ. Έχοντες υπ’ όψιν: 1) Τας διατάξεις του Α.Ν. 28/44 ως ούτος αυθεντικώς ηρμηνεύθη και συνεπληρώθη μεταγενεστέρως, 2) τας διατάξεις των υπ’ αριθ. 8900/46 και 18310/46 αποφάσεων ημών ως αύται αυθεντικώς ηρμηνεύθησαν υπό της υπ’ αριθ. 25825/51 ομοίας και 3) τας ειδικάς συνθήκας εργασίας, και αμοιβής του προσωπικού των εστιατορίων και Κέντρων διασκεδάσεως, αποφασίζομεν: Αι διατάξεις των υπ’ αριθ. 8900/46 και 1830/46 αποφάσεων ημών ως ηρμηνεύθησαν υπό της υπ’ αριθ. 25825/51 ομοίας έχουσιν εφαρμογήν επί του πάσης φύσεως προσωπικού των εστιατορίων, Ζυθεστιατορίων, αναψυκτηρίων και των Κέντρων Διασκεδάσεως και Κοσμικών Ταβερνών ως και Κινηματογραφικών επιχειρήσεων εν γένει μόνον από της δημοσιεύσεως δια της Εφημερίδος της Κυβερνήσεως της παρούσης. Καταβληθέντα, τυχόν, κατά προηγουμένην εφαρμογήν των ως άνω αποφάσεων ποσά εις τους εις ους αφορά η παρούσα μισθωτούς θεωρούνται ότι καλώς κατεβλήθησαν και δεν αναζητούνται. 